མི་གཙོ་ཆེ་བ་ནི་མ་གཞི་ནས་འདི་འདྲ་ཞིག་ཡིན།རྩོམ་པ་པོས་མི་སྣ་གང་ཞིག་བཞེངས་སྐྲུན་བྱས་ཏེ།དེ་ཡིས་དངོས་ཡོད་འཚོ་བ་ནས་དཔའ་རྟགས་ཅི་འདྲ་ཞིག་བསྟན་པའི་དོན་དག་བརྗོད་པ་མིན་པར།སྤྱིར་བཏང་གི་གཞོན་ནུ་ཞིགཡང་ན་མི་ཚང་མ་དང་འདྲ་བར་སློབ་ཆེན་གྱི་སྐབས་སུ་ཕུགས་བསམ་གྱིས་གསོས་པའི་གཞོན་ནུ་ཡར་སྐུར་ཅན་ཞིག་དང་།ལས་ཀར་ཞུགས་རྗེས་རྒྱུ་ནོར་དང་གོ་ས་ཡིས་གང་སར་འཕངས་བའི་མི་བུ་གཉོམ་ཆུང་ཞིག་གི་འཚོ་བ་དངོས་དེ་འགྲེམ་སྟོན་བྱས་པ་དེས།ང་ཚོ་ལ་བསམ་གཞིག་བྱས་རིན་ཡོད་པའི་ལམ་བུ་ཞིག་བསྟོན་པ་དང་མཚུངས།ལམ་བུ་དེ་ནི་སྒྲུང་ནང་གི་མི་སྣ་གཙོ་བོ་ཐེངས་གཅིག་བགྲོད་ཟིན་པའི་ལམ་བུ་དེ་ཡིན་ལ།ལམ་བུ་དེ་ནི་སྒྲུང་ནང་གི་མི་སྣ་གཙོ་བོི་ད་རུང་བགྲོད་མ་མྱོང་བའི་ལམ་བུ་དེ་ཡང་ཡིན།